**Managvo** (pli ĝuste, sed pli malofte **Managŭo**, hispane *Managua*, elparolu: *Managŭa*) estas milionurbo, ĉefurbo de Nikaragvo, de ties departemento kaj universitata urbo, fine la plej granda urbo en Centra Ameriko. En en 2005 la urbo havis {formatnum:937489}} loĝantojn.

Geografio
---------

la katedralo de Managvo
urba silueto, fone la lago Managvo
Managvo situas ĉe la suda bordo de Lago Managvo, kiu estas meza-okcidenta parto de la lando.

La monteto de Tiscapa estas malgranda monteto formita de antikva vulkano, kiu situas en la urbo Managvo. Ĝi estas tre grava en la historio de Nikaragvo. En ĝia kratero troviĝas la Lageto de Tiscapa.

Historio
--------

Fondita en la 16-a jarcento, Managvo fariĝis la landa ĉefurbo en 1855; antaŭe tiu ĉefeco apartenis alterne al la urboj Leono kaj Granado.

Managvo suferis fortan tertremon kun fajro kaj estis grandparte detruita je la 31-a de marto de 1931. La 23-an de decembro de 1972, ĝi suferis novan tertremon, kiu kaŭzis pli ol 10 000 mortojn. Ekestis granda internacia kampanjo por helpi la supervivantojn, sed estas pruvoj ke la diktatoro Somoza kaj liaj trupoj prenis grandan parton da ĝi, kio probable multe helpis en lian forigon el la povo fare de la sandinistoj kelkajn jarojn poste. La centra parto de la urbo ankoraŭ montras la damaĝojn tiam kaŭzitajn.

Ĉiufoje ĝi estis rekonstruita ĉirkaŭ la malnova centro, la hodiaŭa 'Areo monumental', (la kvartalo ĉirkaŭ la ruinoj de la katedralo, la nacia palaco, la teatro Ruben Dario kaj la nova prezidanta palaco). Uragano Mitch kaŭzis tamen en la jaro 1998 denovan detruon.

Pro redetruado, la ĉefurbo de Nikaragvo hodiaŭ ne havas centralecon, kaj sekve - ankaŭ pro krima danĝero - ĝi ne tre rekomendiĝas por turistoj sen gvido. Krome, multaj stratoj ne havas nomojn kaj stratkondiĉoj tre varias.

Trafiko
-------

En distanco de 13 kilometroj troviĝas la internacia flughaveno de Managvo. La urbon trairas internacia aŭtovojo nomata Tut-Amerika Ŝoseo. Trajno trafikas al la Pacifika oceano.

Ĝemelurboj
----------

* Jordanio Amano, Jordanio
* Nederlando Amsterdamo, Nederlando
* Kolombio Bogoto, Kolombio
* Venezuelo Karakaso, Venezuelo
* Brazilo Curitiba, Brazilo
* Gvatemalo Gvatemalurbo, Gvatemalo
* Usono Madison, Usono
* Hispanio Madrido, Hispanio
* Unuiĝinta Reĝlando Manchester, Britio
* Usono Miami, Usono
* Francio Montélimar, Francio
* Kanado Montrealo, Kanado
* Panamo Panamurbo, Panamo
* Ekvadoro Kito, Ekvadoro
* Francio Rans, Francio
* Brazilo Rio de Janeiro, Brazilo
* Kostariko San José, Kostariko
* Honduro San Pedro Sula, Honduro
* Salvadoro San Salvador, Salvadoro
* Ĉilio Santiago de Chile, Ĉilio
* Tajvano Tajpejo, Tajvano
* Bolivio La Paz, Bolivio

Referencoj
----------

1. ↑  aktuala takso pri la loĝantaro de Managvo

Eksteraj ligiloj
----------------

* 
* Arkivigite je 2012-08-13 per la retarkivo Wayback Machine
* 

* Managvo en la Vikimedia Komunejo (Multrimedaj datumoj)
* Kategorio Managvo en la Vikimedia Komunejo (Multrimedaj datumoj)
* Managvo en Vikinovaĵoj (Liberaj novaĵoj)
* Managvo en Vikivojaĝo (Turisma gvidilo)



|  |  |
| --- | --- |
| Bibliotekoj | * PeEnEo: 40071
* GND: 4252626-7
* LCCN: n79056139
* VIAF: 148910105
* SUDOC: 033848475
* BNF: 12466430v
* NKC: ge311478
* BNE: XX452059
 |